หมันรอบโลก
สมาคมผู้ผลิตยานยนต์จีน เปิดเผยว่า ยอดขายรถยนต์ในจีนตลอดทั้งปี 2555
12 ม.ค. 2556

สมาคมผู้ผลิตยานยนต์จีน เปิดเผยว่า ยอดขายรถยนต์ในจีนตลอดทั้งปี 2555 
ขยายตัวเพิ่มขึ้นเพียง 4.3% อยู่ที่ 19.31 ล้านคัน ซึ่งต่ำกว่าที่คาดการณ์ไว้ที่ 8% เนื่องจากภาวะเศรษฐกิจจีนที่ชะลอตัวลงในปีนี้ และการจำกัดปริมาณการออกรถใหม่ของทางการจีน รวมไปถึงปัญหาข้อพิพาททางดินแดนกับญี่ปุ่น ซึ่งส่งผลให้การซื้อรถญี่ปุ่นลดลงอย่างหนักในช่วงครึ่งปีหลังนี้ 
ธนาคารกลางเกาหลีใต้ประกาศคงอัตราดอกเบี้ยที่ระดับ 2.75% เป็นครั้งที่ 3 ติดต่อกัน ทว่าได้ลดแนวโน้มการขยายตัวทางเศรษฐกิจในปี 2556 ลงมาอยู่ที่ 2.8% จากคาดการณ์เดิมเมื่อเดือน ต.ค.ปีที่แล้ว ที่ 3.2% โดยให้เหตุผลถึงปัจจัยเศรษฐกิจทั่วโลกที่ยังคงผันผวน ทั้งวิกฤตการณ์หนี้ยุโรปและปัญหาด้านการคลังในสหรัฐ 
สำนักงานสถิติแห่งชาติของจีน เปิดเผยว่า ดัชนีราคาผู้บริโภคเดือน ธ.ค. ที่ผ่านมา ปรับตัวสูงขึ้นถึง 2.5% จาก 2% ในเดือน พ.ย. ซึ่งนับเป็นดัชนีเงินเฟ้อที่สูงที่สุดในรอบ 6 เดือน เนื่องจากสภาพอากาศหนาวส่งผลให้ราคาพืชผักแพงขึ้น ซึ่งปัญหาเงินเฟ้อดังกล่าวอาจส่งผลกระทบต่อการฟื้นตัวทางเศรษฐกิจตามมา m